laion/Wikipedia-Exotic huggingface dataset:
אנפית מפוספסת-גב

אנפית מפוספסת-גב (שם מדעי: Ixobrychus exilis) היא מין של עוף מים ממשפחת האנפתיים החיה באמריקה הדרומית ובטרינידד והיא קרובתה של אנפית גמדית אמריקאית. אנפה זו היא אחת מהקטנות שבבני משפחתה והיא מגיעה לאורך ממוצע של 28 עד 33 ס"מ ולמשקל ממוצע של 73 עד 103 גרם בלבד, ללא דו-צורתיות זוויגית. צבע נוצותיה בגב ובכנפיים חום כהה עם פסים לבנים-חומים לאורך הגב ופס שחור יורד החלק העליון של הראש עד הזנב. הבטן חומה בהיר ומפוספסת בפסים לבנים והרגליים צהובות. הצוואר והחזה גם בעלי פסים חומים בהירים וציצות נוצות פרועות לאורכם. המקור בינוני באורכו וצהוב וגם העיניים צהובות. האנפית חיה לאורך מישורים, ערבות עשב לחות וביצות לאורך צפון אמריקה הדרומית בקולומביה, ונצואלה, גיאנה, סורינאם, גיאנה הצרפתית ובטרינידד ואוכלוסייה נפרדת מצויה בדרומה של אמריקה הדרומית בצפון ארגנטינה, צ'ילה, דרום ברזיל ובפרגוואי ואורוגוואי. בין שני המיקומים מספר אנפיות נודדות במספרים קטנים לאורך ברזיל, פרו ואקוודור. האנפה חיה בבדידות או בזוגות סביב לצמחייה גבוהה בקרבת המים. היא ניזונה מטרף שהיא חוטפת עם מקורה המורכב מדגים קטנים, סרטנים, שפיריות ומחיפושיות מים. בתורה היא עלולה להיטרף בידי עופות דורסים, תנינים או נחשים גדולים ולהגנה היא מאמצת תנוחה נוקשה המסווה אותה ביעילות על רקע הקנים. מדיה וקבצים בנושא אנפית מפוספסת-גב בוויקישיתוף אנפית מפוספסת-גב, באתר ITIS (באנגלית) אנפית מפוספסת-גב, באתר NCBI (באנגלית) אנפית מפוספסת-גב, באתר Animal Diversity Web (באנגלית) אנפית מפוספסת-גב, באתר האנציקלופדיה של החיים (באנגלית) אנפית מפוספסת-גב, באתר GBIF (באנגלית) אנפית מפוספסת-גב באתר הרשימה האדומה של IUCN
אנפית שחורה

אנפית שחורה (שם מדעי: Ixobrychus flavicollis) היא מין של עוף מים ממשפחת האנפתיים ומהסוג אנפית החיה בדרומה של אסיה בתת-היבשת ההודית בפקיסטן, הודו, בנגלדש וסרי לנקה וגם מזרחה למזרח סין, אינדונזיה, גינאה החדשה וגם לצפון אוסטרליה. האנפות הצפוניות נודדות דרומה בחורף אך לרוב היא מתיישבת קבע. האנפה אינה בסכנה בטבע. אנפה זו היא מהקטנות שבאנפות, אף שגדולה יחסית לסוגה והיא בעלת גוף עגלגל עם ראש וצוואר קצרים אך מקור ארוך וחד שצבעו אפור כהה עם בסיס צהוב. היא מגיעה לאורך ממוצע של 58 ס"מ והיא בעלת נוצות כהות עד שחורות בגב ובכנפיים וגם בחלק האחורי של הראש והעורף. החזה חום או אפור-כהה מפוספס בפסים חומים-ערמוניים וצידי הצוואר והחזה צהובים בהירים. הפרטים הצעירים דומים לבוגרים אך בעלי נוצות חומות מנומרות בלבן במקום שחורות. האנפה תושבת של ביצות ועשבים גבוהים כמו קנים ברחבי אסיה הטרופית והמזרחית והם מקננים על הקנים הגבוהים או לעיתים גם על העצים. האנפה ניזונה מטרף מיימי שהיא לוכדת במקורה הארוך כמו דגים, צפרדעים, חרקים וסרטנים. להגנה מטורפים כמו עופות דורסים או חתוליים היא מקשיחה את צווארה ומסווה את עצמה ביעילות. מדיה וקבצים בנושא אנפית שחורה בוויקישיתוף אנפית שחורה, באתר ITIS (באנגלית) אנפית שחורה, באתר NCBI (באנגלית) אנפית שחורה, באתר האנציקלופדיה של החיים (באנגלית) אנפית שחורה, באתר GBIF (באנגלית) אנפית שחורה באתר הרשימה האדומה של IUCN
STS-109

STS-109, היא משימה בתוכנית מעבורות החלל של נאס"א. במשימה זו נשלחו האסטרונאוטים לבצע עבודות תחזוקה בטלסקופ החלל האבל. בחמש הליכות חלל החליפו האסטרונאוטים את הציוד לטלסקופ. זוהי הייתה המשימה המוצלחת האחרונה של מעבורת החלל קולומביה. מפקד המשימה: ארצות הברית סקוט אלטמן (Scott D. Altman) טייס: ארצות הברית דואן קריי (Duane G. Carey) מפקד מטען: ארצות הברית ג'ון גרנספלד (John M. Grunsfeld) מומחה למשימה: ארצות הברית ננסי קרי גרג (Nancy J. Currie) מומחה למשימה: ארצות הברית ג'יימס ניומן (James H. Newman) מומחה למשימה: ארצות הברית ריצ'רד לינהן (Richard M. Linnehan) מומחה למשימה: ארצות הברית מייקל מסימינו (Michael J. Massimino) השיגור היה מתוכנן ל-21 בפברואר 2002. הוא נדחה ל-28 בפברואר מסיבות ניהוליות ובסופו של דבר מעבורת החלל קולומביה שוגרה בהצלחה מכן שיגור 39A במרכז החלל קנדי ב-1 במרץ 2002. לקראת המשימה מעבורת עברה שדרוג ועליה הותקן ציוד חדש. בתחילת המשימה המעבורת העבירה את טלסקופ החלל האבל למסלול גבוה יותר. במהלך המשימה התקינו האסטרונאוטים ציוד מדעי חדש: מצלמה מתקדמת לסריקה מערך פאנלים סולארים חדש יחידת בקרת כוח Cryocooler חדש למצלמת התת-אדום. לצורך ביצוע עבודות אלו נדרשו 5 פעילויות חוץ רכביות בהם השתתפו גרנספילד, לינהן ומסימינו. בכל פעילות השתתף זוג אסטרונאוטים והיא נמשכה כ-7 שעות. המעבורת נחתה במסלול נחיתה מס' 15 במרכז החלל קנדי ב-12 במרץ. משימות מעבורות החלל מדיה וקבצים בנושא STS-109 בוויקישיתוף אודות משימת STS-109 באתר נאס"א תיאור המשימה דיווח לעיתונות סרט עם תקציר של מהלך המשימה
Sing It with Me

"Sing It With Me" הוא סינגל של הזמר-יוצר האנגלי, ג'ייפי קופר, והזמרת-יוצרת הנורווגית, אסטריד אס, שיצא, על ידי איילנד רקורדס, ב-3 במאי 2019. נכון למרץ 2022, השיר הושמע למעלה מ-162 מיליון פעמים בספוטיפיי. הווידאו קליפ של הסינגל, שצולם באסטוניה, יצא בערוץ היוטיוב של ג'ייפי קופר ב-30 במאי 2019. נכון למרץ 2022, הווידאו קליפ נצפה למעלה מ-9 מיליון פעמים. מידע על היצירה "Sing It with Me" באתר Discogs מילות השיר "Sing It with Me" באתר Genius סרטון השיר "Sing It with Me" באתר יוטיוב "Sing It With Me - Single by JP Cooper & Astrid S on Apple Music". iTunes Store. נבדק ב-24 בדצמבר 2019. {{cite web}}: (עזרה) Sing It With Me, 2019-05-31, נבדק ב-2022-03-16 "JP Cooper, Astrid S - Sing It With Me". נבדק ב-24 בדצמבר 2019 – via YouTube. {{cite web}}: (עזרה) "» JP Cooper & Astrid S' "Sing It With Me" Video Is A '90s Love Story". Idolator. 30 במאי 2019. נבדק ב-24 בדצמבר 2019. {{cite web}}: (עזרה) "JP Cooper and Astrid S release 'Sing It With Me' visual - CelebMix". celebmix.com. 31 במאי 2019. נבדק ב-24 בדצמבר 2019. {{cite web}}: (עזרה)
אגודת חובבי הרדיו בישראל

אגודת תקשורת הרדיו הישראלית (ע"ר) לשעבר אגודת חובבי הרדיו (או באנגלית: IARC=Israel Association of Radio Communication) היא מוסד ללא כוונות רווח המאגדת את חובבי רדיו בישראל. האגודה מקדמת את תחביב חובבות הרדיו בעזרת מתן פרסים וקיום תחרויות. האגודה מייצגת את ישראל בארגון חובבי הרדיו הבינלאומי. חובבות הרדיו בישראל החלה עוד בתקופת המנדט הבריטי, לפני הכרזת העצמאות. ממשלת המנדט לא ראתה בעין יפה את פעילות חובבי הרדיו בשטחיה ורוב הפעילות נעשתה בתנאי מחתרת. לצד ישראלים, פעלו גם מספר חובבים זרים (כגון בריטים, ואחרי כן גם אנשים באו"ם), וב-18 בפברואר 1948, הוחלט להקים את האגודה. לאגודה מספר מועדונים הפזורים ברחבי הארץ, בעיקר בערים הראשיות. תלמידים בחוגים שבמועדונים אילו מוכשרים בהם לקבלת רישיון שידור בדרגות שונות. במהלך 2009–2010 הוקם מועדון מיוחד בבית הספר למדעים בהרצליה ובו תחנת גם קשר לוויינים משוכללת. האגודה נוהגת לארגן מדי שנה תחרויות, בהן נבחן כושרם של המתחרים ביצירת מספר רב של קשרים על אופני עבודה שונים בזמן קצוב. כמו כן, האגודה מחלקת תעודות לחובבים המצטיינים. אגודת חובבי הרדיו בישראל בשיתוף עם הקרן הקיימת לישראל יזמה נטיעה של עצים לזכרם של חובבים שהלכו לעולמם. היער ניטע בסופו של דבר, סמוך ליער בן שמן, ונקרא בשם "יער חובבי הרדיו", באנגלית הוא נקרא "Silent Keys Forest", משמע "יער לזכרם של חובבי הרדיו שמפתחם נדם", כשהמילה מפתח מכוונת למפתח המורס שלהם. מספר פעמים בשנה נפגשים חובבי הרדיו ומשפחותיהם ליד האנדרטה שהוקמה ביער. החובבים מקימים תחנת רדיו "חד-פעמית" במקום, ויוצרים קשרים עם חובבים אחרים בעולם. ב-1990, ערכה אגודת חובבי הרדיו בישראל תחרות בינלאומית, בה יכלו חובבים בעולם ליצור קשרי רדיו עם חובבים ישראלים. יצירת ארבעה קשרים עם תחנות הממוקמות ביערות הארץ זיכתה את החובב בתעודה. ההכנסות שימשו לנטיעת עצים נוספים. אגודת חובבי הרדיו בישראל, דף שער בספרייה הלאומית אודות האגודה, באתר IARC
דרכון צפון קוריאני

הדרכון של הרפובליקה הדמוקרטית העממית של קוריאה (בקיצור: דרכון צפון קוריאני) הוא מסמך נסיעה שניתן להנפיק לאזרחי קוריאה הצפונית לצורך נסיעות בין־לאומיות. מכיוון שרוב הצפון קוריאנים אינם מקבלים הזדמנויות לעזוב את ארצם, מונפקים הדרכונים לעיתים רחוקות. הדרכונים המוקדמים ביותר של קוריאה הונפקו בשנת 1902 על ידי האימפריה הקוריאנית (אנ'), עם שני סוגים, דרכון מסחר ודרכון נסיעה. לדרכונים היה טקסט בסינית וכן תרגומים לאנגלית וצרפתית. דרכונים צפון קוריאניים הונפקו לראשונה בשנות החמישים עם כיתוב בקוריאנית, רוסית וסינית, בעוד שבדרכונים כיום הכיתוב בקוריאנית ואנגלית בלבד. כיסויי הדרכון בצבע כחול כהה עם סמל קוריאה הצפונית מעוטר במרכז. המילים "조선민주주의인민공화국" (קוריאנית) ו"הרפובליקה הדמוקרטית העממית של קוריאה" (אנגלית) כתובות מעל הסמל, עם "려권" ו"דרכון" למטה. דרכון רגיל הוא דרכון בודד אשר המופק לאחר קבלת אישור מיוחד ונמסר לצפון קוריאנים המבקרים במדינות זרות מסיבות רשמיות, כגון, תחרויות ספורט ואקדמיה, נסיעות עסקים. דרכונים רגילים נלקחים בחזרה על ידי משרד החוץ לאחר החזרה לצפון קוריאה. הכריכה בצבע כחול כהה. דרכון רשמי מונפק לצורכי מסחר ולנסיעות לחו"ל לצרכים כלכליים אחרים. כריכת הדרכון ירוקה. דרכון דיפלומטי מונפק לבכירים ממשרד החוץ, הוועד המרכזי של מפלגת הפועלים של קוריאה ומשרדים אחרים הכפופים למפלגת הפועלים של קוריאה. עבור פקידים אחרים, רק סגני שרים ומעלה יכולים לקבל דרכון דיפלומטי. הכריכה אדומה. יש להחזיר דרכונים רשמיים ודיפלומטיים ולשמור אותם במשרד הדרכונים, משם ניתן לשלוף אותם לכל נסיעות חוץ נוספות. דרכונים רגילים לעולם אינם מונפקים ללא אישור מיוחד וכל המחזיקים חייבים לבקש אשרת יציאה על מנת לצאת כחוק מהמדינה. נכון למרץ 2022, לאזרחים צפון קוריאנים עם דרכונים צפון קוריאני הייתה גישה ללא אשרה או אשרה בהגעה ל-39 מדינות וטריטוריות. כך לדוגמה המדינה היחידה באירופה המאפשרת כניסה באמצעות דרכון צפון קוריאני ללא אשרה היא בלארוס. בכך מדורג הדרכון במקום ה-104 בעולם מבחינת חופש הנסיעה על לפי מדד הנלי לדרכונים. דרכון צפון קוריאני משנות ה-50 דרכון משנות ה-50, עמוד פנימי דרכון משנות ה-50, דף מידע אישי כיסויי דרכון של מהדורת שנות ה-90 דרכון משנת 2019 מדיה וקבצים בנושא דרכון צפון קוריאני בוויקישיתוף Facts: The North Korean (DPRK) Passport • Passport-collector.com, Passport-collector.com, ‏0 באפריל 2018 (באנגלית) "North Korea's passports, and how they use them". North Korea News. 29 בדצמבר 2014. {{cite web}}: (עזרה) The Henley Passport Index: Q1 2022 Global Ranking
נבחרת סיירה לאון בכדורגל

נבחרת סיירה לאון בכדורגל, הידועה בכינוי "כוכבי לאון", היא נבחרת הכדורגל הלאומית של סיירה לאון. הדירוג הנוכחי של נבחרת סיירה לאון ברשימת הדירוג של פיפ"א, הוא המקום ה-125 בעולם, נכון ל-19 בספטמבר 2024; הניקוד הוא 1,134.26 – ירידה של 3 נקודות לעומת ניקוד קודם. דירוג השיא 50 נמדד לראשונה באוגוסט 2014, והדירוג הנמוך ביותר 172 נמדד לראשונה בספטמבר 2007. איברהים באנגורה שיחק בנבחרת בתקופה שהיה שחקן ביתר. 1930 עד 1970 - לא נכנסה 1974 עד 1986 - לא העפילה 1990 - לא נכנסה 1994 - פרשה 1998 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה מדיה וקבצים בנושא נבחרת סיירה לאון בכדורגל בוויקישיתוף דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
Paradise (שיר של מדוזה)

"Paradise" (בעברית: "גן עדן") הוא סינגל של שלישיית המפיקים המוזיקליים, מדוזה, בשיתוף פעולה עם הזמר-יוצר האירי, דרמוט קנדי, שיצא, על ידי חברת התקליטים איילנד רקורדס, ב-30 באוקטובר 2020.‏ השיר נכתב על ידי מדוזה, גודבויז, קונור מינינג, דן קפלן, ויין הקטור, גרקד או'קונל ודרמוט קנדי, והופק על ידי מדוזה. הווידאו קליפ לשיר, שביום על ידי ג'ס קוהל וצולם בקראקו, עיירת רפאים בבזיליקטה, איטליה, יצא בערוץ היוטיוב של מדוזה ב-30 באוקטובר 2020. נכון למרץ 2022, הווידאו קליפ נצפה למעלה מ-57 מיליון פעמים. וידאו קליפ נוסף, שצולם במילאנו וניו יורק, יצא בערוץ היוטיוב של מדוזה ב-31 בדצמבר 2020. נכון למרץ 2022, הווידאו קליפ נצפה למעלה מ-15 מיליון פעמים. מידע על הסינגל "Paradise" באתר מיוזיק בריינז מילות השיר "Paradise" באתר Genius סרטון השיר "Paradise" באתר יוטיוב "Paradise (feat. Dermot Kennedy) - Single by Meduza". Apple Music. נבדק ב-11 בנובמבר 2020. {{cite web}}: (עזרה) "Meduza & Dermot Kennedy take us to Paradise on new single: Preview". Official Charts Company. 28 באוקטובר 2020. נבדק ב-11 בנובמבר 2020. {{cite web}}: (עזרה) "Craco protagonista nel videoclip di "Paradise ft. Dermot Kennedy" dei Meduza con le immagini di Vincenzo Sidonio e Aldo Amati" (באיטלקית). sassilive.it. 31 באוקטובר 2020. נבדק ב-2 בנובמבר 2020. {{cite web}}: (עזרה) MEDUZA - Paradise ft. Dermot Kennedy, נבדק ב-2022-03-16 "MEDUZA Drops Live Performance Video for "Paradise" featuring Dermot Kennedy". pmstudio.com. 16 בנובמבר 2020. נבדק ב-24 בנובמבר 2020. {{cite web}}: (עזרה) "MEDUZA "Paradise" | (Radio Date: 30/10/2020)". radiodate.it (באנגלית). נבדק ב-2021-01-28. "Radio 1 Playlist". BBC. ארכיון מ-12 בנובמבר 2020. נבדק ב-28 בינואר 2021. {{cite web}}: (עזרה) "Radio 2 New Music Playlist". BBC. ארכיון מ-23 בנובמבר 2020. נבדק ב-28 בינואר 2021. {{cite web}}: (עזרה) "Paradise (feat. Dermot Kennedy) [Remixes] - Meduza". Apple Music. נבדק ב-28 בינואר 2021. {{cite web}}: (עזרה)תחזוקה - ציטוט: url-status (link) "Paradise (Acoustic) [feat. Dermot Kennedy] - Meduza". Apple Music. נבדק ב-28 בינואר 2021. {{cite web}}: (עזרה)תחזוקה - ציטוט: url-status (link) "Paradise (feat. Dermot Kennedy) [Vintage Culture Remix] - Meduza". Apple Music. נבדק ב-28 בינואר 2021. {{cite web}}: (עזרה)תחזוקה - ציטוט: url-status (link) "Top 40/Mainstream > Future Releases". AllAccess. ארכיון מ-28 בינואר 2021. נבדק ב-28 בינואר 2021. {{cite web}}: (עזרה)
אנפית הקינמון

אנפית הקינמון (שם מדעי: Ixobrychus cinnamomeus) היא מין של עוף מים ממשפחת האנפתיים ומהסוג אנפית החיה במזרח אסיה ודרום-מזרח אסיה מזרחה עד לאינדונזיה ומערבה עד להודו כשמספר פרטים תועים הגיעו גם עד מיקרונזיה, סיישל ואפגניסטן. האנפה נוהגת להתיישב דרך קבע, למעט כמה אוכלוסיות צפוניות הנודדות דרומה בחורף. אנפית הקינמון היא מהגדולות שבבני סוגה, אך קטנה ביחס לאנפה והיא מגיעה לאורך ממוצע של 38 עד 40 סנטימטרים. זכר האנפה בעלת נוצות חומות לאורך הבטן והחזה כאשר הכנפיים, הגב והזנב בעלי גוון קינמון, ממנו קיבלה את שמה, ומתחת למקור עובר פס שחור לאורך הגוף מהסנטר לאמצע הבטן ופס נוסף בלבן עובר בין תחתית המקור לאחורי הראש. הנקבה בעלת נוצות כנפיים וגב אדמוניים וחזה ובטן צהובים בהירים מסורטטים בפסים כהים. מקורה ארוך וצהוב והצוואר והראש קצרים, ללא ציצה מזדקרת מעל הראש והם יכולים להזדקר כלפי מעלה בעת הצורך. האנפה לא מעופפת הרבה, אך תעשה זאת בעת הצורך. האנפית חיה במקווי מים מתוקים כמו ביצות ובריכות וכן בשדות מוצפים לאורך אסיה הטרופית והסובטרופית. היא פעילת יום או בין ערביים החיה בבדידות או בזוגות בודדים ומחפשת מזון לאורך המים או הצמחייה. האנפית ניזונה מצפרדעים, דגים, חרקים גדולים, רכיכות וסרטנים שהיא לוכדת. היא מקננת על ענפים או בין קנים בקרבת המים. בקן הנקבה מטילה 4 עד 6 ביצים. מדיה וקבצים בנושא אנפית הקינמון בוויקישיתוף אנפית הקינמון, באתר ITIS (באנגלית) אנפית הקינמון, באתר NCBI (באנגלית) אנפית הקינמון, באתר Animal Diversity Web (באנגלית) אנפית הקינמון, באתר האנציקלופדיה של החיים (באנגלית) אנפית הקינמון, באתר GBIF (באנגלית) אנפית הקינמון באתר הרשימה האדומה של IUCN
דייוויד פוצלין

דייוויד פוצלין (בקרואטית: David Puclin; נולד ב-17 ביוני 1992 בצא'קובץ שבקרואטיה) הוא כדורגלן קרואטי המשחק בעמדת הקשר האחורי בקבוצת וורז'דין בקרואטיה. פוצלין שיחק במדימוריה, בגוריצה, בשיבניק, בזארבריקן, באיסטרה 1961 ובסלאבן בלופו. ב-13 בפברואר 2020 חתם בוורסקלה פולטבה מליגת העל האוקראינית. דייוויד פוצלין, באתר Transfermarkt דייוויד פוצלין, באתר Fussballdaten.de (בגרמנית) דייוויד פוצלין, באתר Soccerway דייוויד פוצלין, באתר WorldFootball.net דייוויד פוצלין, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייוויד פוצלין".
זידאן איקבאל

זידאן עמאר איקבאל (בערבית: زيدان عمار إقبال, בתעתיק: זידאן עמאר אקבאל; נולד ב-27 באפריל 2003 במנצ'סטר שבאנגליה) הוא כדורגלן עיראקי המשחק בעמדת הקשר בקבוצת אוטרכט מליגת העל ההולנדית ובנבחרת עיראק. איקבאל גדל במחלקת הנוער של מנצ'סטר יונייטד. בחודש אפריל 2021 חתם על חוזה מקצועני ראשון במועדון. ב-8 בדצמבר 2021 ערך את הופעת הבכורה שלו במועדון, כשנכנס כמחליף בדקה ה-89 בתיקו 1–1 נגד יאנג בויז ברן במסגרת שלב הבתים של ליגת האלופות בעונת 2021/2022. ב-26 ביוני 2023 חתם בקבוצת אוטרכט ההולנדית. איקבאל היה רשאי לייצג את נבחרות נבחרת אנגליה, עיראק ופקיסטן. ב-27 בינואר 2022 ערך איקבאל את הופעת הבכורה שלו בנבחרת עיראק, בהפסד 0–1 לנבחרת איראן במסגרת מוקדמות מונדיאל 2022. נכלל בסגל עיראק לטורניר גביע אסיה 2023. מדיה וקבצים בנושא זידאן איקבאל בוויקישיתוף זידאן איקבאל, ברשת החברתית אקס (טוויטר) זידאן איקבאל, ברשת החברתית אינסטגרם זידאן איקבאל, באתר Transfermarkt זידאן איקבאל, באתר Soccerway זידאן איקבאל, באתר BDFutbol זידאן איקבאל, באתר WorldFootball.net זידאן איקבאל, באתר National Football Teams זידאן איקבאל, באתר FootballDatabase.eu זידאן איקבאל, באתר ESPN Manchester United teenager Zidane Iqbal signs professional contract באתר Manchester Evenning News, ‏ 7 April 2021 Iqbal transfer confirmed, ManUtd.com, ‏26 June 2023 Zidane Iqbal: Manchester United youngster called up by Iraq באתר BBC, ‏ 23 January 2022 شاهد: بطريقةٍ جديدةٍ.. مدربُ المنتخب الوطنيّ كاساس يعلنُ القائمةَ النهائية لكأسِ آسيا 2023 والمُؤلفة من 26 لاعباً בחשבון הטוויטר הרשמי של התאחדות הכדורגל העיראקית, 27 בדצמבר 2023 (בערבית)
מפקדת בעלות הברית בשלזוויג-הולשטיין ויוטלנד

מפקדת בעלות הברית בשלזוויג-הולשטיין ויוטלנד (בגרמנית: Hauptquartier der Alliierten Landstreitkräfte Schleswig-Holstein und Jütland או בקיצור LANDJUT) הייתה מפקדה של נאט"ו אשר ריכזה תחתיה כוחות מהבונדסוור ומהצבא המלכותי הדני. ב-1953 עזבה הבריגדה הגרמנית של הצבא המלכותי הנורווגי את צפון גרמניה, ואת מקומה תפסו יחידות מהצבא המלכותי הדני. הכוחות הדנים היו כפופים לפיקוד כוחות בעלות הברית בצפון אירופה. ב-1957 תוגברו הכוחות הדנים בכוחות מדיוויזיית הפאנצר ה-3. ב-1958 הועבר הפיקוד על כל כוחות נאט"ו באזור שלזוויג-הולשטיין. החל מ-22 בנובמבר 1961 הועברו הוכפפו כל כוחות נאט"ו באזור תחת פיקוד כוחות בעלות הברית במבואות הים הבלטי. ב-3 באפריל 1962 הוחלט במפקדת כוחות בעלות הברית במבואות הים הבלטי לארבע מפקדות חדשות: כוחות היבשה בשלוויג-הולשטיין ויוטלנד, כוחות היבשה בסילנד, כוחות חיל האוויר בים הבלטי וכוחות הצי בים הבלטי. חלוקה זו הייתה אמורה להימשך כל עוד נמשכת המלחמה הקרה וישנו איום של פלישה סובייטית לצפון גרמניה ודרום דנמרק. במקרה של פלישה סובייטית, מטרת הכוחות בשלזוויג-הולשטיין ויוטלנד הייתה להגן על אזורים אלו במשך כמה ימים עד שתגיע תגבורת משולבת בריטית-אמריקנית-הולנדית. הכוח המרכזי באזור זה היה דיוויזיית הפאנצרגרנדיר ה-6 הגרמנית ודיוויזיית יוטלנד הדנית. מטה הפיקוד היה מחולק בצורה שווה בין הקצינים הגרמנים והדנים, ולצדם קצין קישור בריטי. לאחר סיום המלחמה הקרה הוחלט להשאיר את הכוחות בשלזוויג-הולשטיין ויוטלנד במתכונת של פיקוד משותף גרמני-דני. מצב זה השתנה כאשר ב-1999 הצטרפה פולין לברית נאט"ו. הגרמנים והדנים היו מעוניינים ביצירת מסגרת חדשה שתכלול גם חיילים פולנים. ב-18 בספטמבר של אותה שנה פורקה המפקדה, ועל בסיסה הוקם הקורפוס הרב-לאומי צפון-מזרח. Die Multinationalität im Heer Die militärische Situation in Norddeutschland zur Zeit des Kalten Krieges LANDJUT Operational Instruction No. 3, 1951 (en.) Warsaw Pact: Planning for Operations against Denmark. CIA Research Paper, 1989 (en.) Korpsartillerie u. a. LANDJUT (en.)
וסטרברו (קופנהגן)

וסטרברו (בדנית: Vesterbro) הוא רובע של העיר קופנהגן שבדנמרק. הרובע משתרע על פני כ-3.76 קמ"ר, ואוכלוסייתו מנתה 51,466 תושבים נכון ל-2022. הסופרת הדנית טובה דיטלבסן (אנ') הייתה מווסטברו, ושילבה את הרובע לעיתים רבות בסיפוריה. איסטדגאד (אנ') - מרכז סצנת חיי הלילה של וסטרברו שכונת קרלסברג פסטיבל הבובות של קופנהגן גני טיבולי פלנטריום טיכו ברהה מוזיאון קופנהגן כיכר וסטרברו אזור וסטרברו גני טיבולי ערך זה הוא קצרמר בנושא דנמרק. אתם מוזמנים לתרום לוויקיפדיה ולהרחיב אותו.
רות רלבג

רות רלבג (נולדה ב-2 באוגוסט 1960, תשעה באב תש"ך) הייתה מנכ"לית של שירותי בריאות כללית. ב-23 ביוני 2022 הודיעה על התפטרותה. רות רלבג נולדה בירושלים, בת לאסתר, שעלתה ממרוקו ועבדה כאחות, ושלמה גמליאל, שעלה מתימן ועבד בסוכנות היהודית. למדה בבית הספר היסודי והתיכון הדתיים "מעלה", והייתה חברה בצופים הדתיים. שירתה בצה"ל כקצינת ח"ן בפיקוד הצפון. רלבג היא בעלת תואר ראשון בכלכלה ומנהל עסקים ותואר שני במדיניות ציבורית, שניהם מהאוניברסיטה העברית בירושלים. בתום לימודיה החלה לעבוד בבנק הבינלאומי. בגיל 27 מונתה למנהלת סניף, ובהמשך ניהלה שני סניפים אחרים. בשנת 2001 קודמה לחברת הנהלה וראש אגף בנקאות מסחרית וקמעונאית. בשנת 2003, בתום 18 שנות עבודה, פרשה מהבנק. ביוזמת שר הבריאות דני נווה עברה לעבוד במשך שש שנים במשרד הבריאות כסמנכ"לית לתכנון תקצוב ותמחור וראש מנהלת בתי החולים. בשנת 2009 עברה לעבוד כסמנכ"לית לכלכלה רפואית במרכז הרפואי תל אביב ע"ש סוראסקי. בשנת 2011 מונתה לסמנכ"ל כספים של המרכז הרפואי שערי צדק. שימשה כדירקטורית בחברות בנות של הבנק הבינלאומי ובחברות נוספות, בהן הכשרה חברה לביטוח, כי"ל וקבוצת גולף א.ק.. באפריל 2020 מונתה לסמנכ"לית וראש חטיבת הכספים בשירותי בריאות כללית. בספטמבר 2021 מונתה למנכ"לית שירותי בריאות כללית. ב-23 ביוני 2022 הודיעה על התפטרותה מהתפקיד. נשואה לאבי רלבג, יועץ כלכלי בתחום התיירות, שאותו הכירה בעת לימודיהם באוניברסיטה העברית, ולהם בן ובת. מירי בן-דוד ליוי, בחזית, באתר ערוץ 7, 3 בפברואר 2022 עפרה לקס, עניין אישי והפעם עם רות רלב"ג, באתר ערוץ 7, 31 במאי 2018 מירי בן-דוד ליוי, בחזית, באתר ערוץ 7, 3 בפברואר 2022 רות רלבג פורשת מהבינלאומי, באתר הארץ, 7 בדצמבר 2003 רות רלבג, סמנכ"לית הכספים של המרכז הרפואי שערי צדק בירושלים, מונתה לסמנכ"לית וראשת חטיבת כספים בכללית, באתר MedNews,‏ 25 באפריל 2020 ן כינוס אספה כללית מיוחדת של בעלי המניות של החברה, באתר של קבוצת גולף א.ק., 7 באוגוסט 2017 שחר אילן, מנכ"לית חדשה לשירותי בריאות כללית – רות רלבג, באתר כלכליסט, 13 בספטמבר 2021 אדריאן פילוט, מנכ"לית קופ"ח כללית, רות רלבג, התפטרה מתפקידה, באתר כלכליסט, 23 ביוני 2022
מפרץ הירו

מפרץ הירו (באנגלית: Hero Bay) הוא מפרץ בחופו הצפוני של האי ליווינגסטון, באיי שטלנד הדרומיים, שבאנטארקטיקה. המפרץ ממוקם בין כף שירף לבין נקודת ויליאמס. רוחב פתחו (שפכו) של המפרץ 31 קילומטרים, והוא חודר לפנים האי 11 קילומטרים. הקרחונים טונדז'ה, ברקוביצה, מדבן, ואודוביזה וכן שדה השלג סאדינני נשפכים אל המפרץ. בתרשים מעשה ידי ג'ורג' פאוול משנת 1822, ניתן השם "מפרץ בליית'" (Blythe Bay) למפרץ קטן בחוף הדרום-מזרחי של האי דסוליישן. במפות שפורסמו בשנות ה-30 של המאה ה-20, בשל טעות, המפרץ במיקומו של מפרץ הירו, נקרא "מפרץ בליית'". לאחר שהטעות תוקנה (והשם "מפרץ בליית' " הושב לאי דסוליישן), נקרא המפרץ במיקום הנוכחי "הירו" - על שם הסלופ הירו (Hero), עליה פיקד רב החובל האמריקאי נתניאל פאלמר, אשר הייתה אחד מכלי השייט שהפליגו מסטונינגטון במדינת קונטיקט שבארצות הברית, במטרה לצוד כלבי ים, באיי שטלנד הדרומיים בקיץ האנטארקטי של השנים 1820–1821. נתונים כלליי
נבחרת ניז'ר בכדורגל

נבחרת ניז'ר בכדורגל, הידועה בכינוי "Mena", היא נבחרת הכדורגל הלאומית של ניז'ר. הדירוג הנוכחי של נבחרת ניז'ר ברשימת הדירוג של פיפ"א, הוא המקום ה-127 בעולם, נכון ל-19 בספטמבר 2024; הניקוד הוא 1,132.39 – ירידה של 2 נקודות לעומת ניקוד קודם. דירוג השיא 68 נמדד לראשונה בנובמבר 1994, והדירוג הנמוך ביותר 196 נמדד לראשונה באוגוסט 2002. ניז'ר מעולם לא השתתפה במשחקי גביע העולם בכדורגל והעפילה פעמיים לטורניר גביע אפריקה לאומות בשנים 2012, 2013. קופי דאנקווה הוא סגן שיאן ההופעות בנבחרת. הוא שיחק בשנים 2008–2018 ובחלק מתקופה זו שיחק בישראל. 1930 עד 1974 - לא נכנסה 1978 - לא העפילה 1982 - לא העפילה 1986 - פרשה 1990 - לא נכנסה 1994 - לא העפילה 1998 - פרשה 2002 - לא נכנסה 2006 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה מדיה וקבצים בנושא נבחרת ניז'ר בכדורגל בוויקישיתוף דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל